[pic] | EURÓPAI BIZOTTSÁG |

Brüsszel, 2010.8.30.

COM(2010) 457 végleges

2008/0247 (COD)

A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján

a versenyképes árufuvarozást szolgáló európai vasúti hálózatról szóló EURÓPAI PARLAMENTI ÉS TANÁCSI RENDELET javaslatára vonatkozó tanácsi állásponthoz fűzött európai parlamenti módosításról

A BIZOTTSÁG JAVASLATÁNAK MÓDOSÍTÁSA az Európai Unió működéséről szóló szerződés 293. cikkének (2) bekezdése alapján

2008/0247 (COD)

A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján

a versenyképes árufuvarozást szolgáló európai vasúti hálózatról szóló EURÓPAI PARLAMENTI ÉS TANÁCSI RENDELET javaslatára vonatkozó tanácsi állásponthoz fűzött európai parlamenti módosításról

1. Előzmények

A javaslat Bizottság általi elfogadása, valamint annaka Parlament és a Tanács felé történt továbbítása: 2008. december 11.

Az Európai Parlament véleménye (első olvasat): 2009. április 23.

A Gazdasági és Szociális Bizottság véleménye: 2009. július 15.

A Régiók Bizottságának véleménye: 2009. október 7.

A Tanács álláspontjának egyhangú elfogadása: 2010. február 22.

A második olvasat során folytatott tárgyalások eredményeképpen létrejött kompromisszum COREPER általi jóváhagyása: 2010. június 7.

Az Európai Parlament álláspontja (második olvasat): 2010. június 15.

2. A javaslat célja

- A rendeletjavaslat célja, hogy a tagállamok és különösen a vasúti pályahálózat-működtetők vállalják egy olyan, „a versenyképes árufuvarozást szolgáló” európai vasúti hálózat kialakítását, amely az árufuvarozást előnyben részesítő nemzetközi vasúti folyosókból áll.

- E folyosóknak köszönhetően az árufuvarozó vonatok jó minőségű menetvonalakon közlekedhetnek majd, így a vonatok a jelenleginél színvonalasabb szolgáltatást fognak nyújtani (pontosság, menetidő), ami elengedhetetlen ahhoz, hogy a vasúti árufuvarozás vonzóbbá váljon az ügyfelek számára. A folyosók ezenkívül további kapacitást szabadítanak fel a vasúti áruszállítás számára, amely néhány éve növekedik (és a gazdasági válság hatásai ellenére a következő években ez a tendencia várhatóan folytatódni fog).

- Bizottság e folyosók megvalósítása tekintetében négy fő tennivalót jelöl meg:

- A pályahálózat-működtetők közötti együttműködés növelése és fokozottabb összehangolása mind a pályahálózat operatív működtetése, mind a beruházások vonatkozásában. Az együttműködés fokozását különösen az egyes folyosók külön-külön irányítási struktúrával való ellátása révén kell megvalósítani.

- Az árufuvarozáshoz rendelt infrastruktúra-kapacitás megbízhatóbbá tétele és növelése az árufuvarozást előnyben részesítő nemzetközi vasúti folyosókon.

- A vasúti pályahálózat és az áruterminálok (tengeri és belvízi kikötők, rendező pályaudvarok stb.) fokozottabb összehangolása.

- Az üzemeltetők hátrányos megkülönböztetéstől mentes hozzáférése, illetve a hozzáférési feltételek átláthatósága tekintetében mintaszerű folyosók létrehozása különösen a vonatkozó szabályok és információk közzététele révén.

3. A Bizottság véleménye az Európai Parlament módosításáról

Az Európai Parlament 2010. június 15-én megszavazott álláspontja az utolsó háromoldalú egyeztetés során elért kompromisszum eredménye, különösen ami a folyosóhoz való hozzáférést illeti, egyrészt az egyablakos rendszer bevezetése („One Stop Shop”), másrészt a menetvonalak nem vasúttársaságok („engedélyezett kérelmezők”) általi foglalásának lehetővé tétele kapcsán. Ezt a kompromisszumot a Tanács egy bizottsági nyilatkozatra is figyelemmel (lásd lent) júniusban jóváhagyta.

4. Következtetés

Az Európai Unió működéséről szóló szerződés 293. cikkének (2) bekezdése alapján a Bizottság a fentiek szerint módosítja javaslatát.

A Bizottság ezenkívül a következő nyilatkozatot teszi (az eredeti angol változat):

"The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned"[1].

[1] A Bizottság kiemeli, hogy az egyablakos rendszer az egyes árufuvarozási folyosók igazgatósága által létrehozott vagy kijelölt közös szerv, amely koordinációs feladatokat lát el. Ez lehet a folyosó irányítási rendszerén belüli szakmai szerv vagy az érintett infrastruktúra-üzemeltetők egyike.